OpenStreetMap

OpenStreetMap (tulkojumā no angļu valodas — ‘atvērtā ielu karte’) ir projekts, kura mērķis ir radīt brīvi labojamas kartes. Kartes tiek veidotas, par pamatu ņemot datus no pārnēsājamiem GPS uztvērējiem, aerofotogrāfijām, pašu lietotāju zināšanām, kā arī no citiem atvērtiem datu avotiem, kas pieļauj to izmantošanu karšu veidošanai.

Karšu dati un arī pašas renderētās kartes ir licencētas saskaņā ar Open Database License licenci.

 Vēsture 

OpenStreetMap (OSM) 2004. gada jūlijā dibināja Stīvs Kousts. 2006. gadā tika izveidota organizācija OpenStreetMap Foundation (OSMF), lai paplašinātu izaugsmi, attīstību un brīvu ģeogrāfisko datu izplatīšanu un koplietošanu ikvienam interesentam. 2006. gada decembrī Yahoo apstiprināja, ka OpenStreetMap drīkst izmantot tā aerofotogrāfijas kā datu avotu karšu izveidē.

2007. gada aprīlī kompānija Automotive Navigation Data (AND) projektam ziedoja pilnīgus datus par Nīderlandes ceļu tīklu, kā arī Indijas un Ķīnas galveno ceļu datus. 2007. gada jūlijā, kad notika pirmā starptautiskā OSM konference The State of the Map, projektā bija reģistrējušies 9000 lietotāju. Konferences sponsoru skaitā bija Google, Yahoo un Multimap. 2007. gada augustā parādījās neatkarīgs projekts OpenAerialMap, lai izveidotu datubāzi ar aerofotogrāfijām, kuras pieejamas saskaņā ar brīvu licenci. 2007. gada oktobrī OpenStreetMap pabeidza importēt ASV TIGER ceļu datubāzi. 2007. gada decembrī Oksfordas Universitāte kļuva par pirmo lielo organizāciju, kura izmantoja OpenStreetMap datus savā galvenajā tīmekļa vietnē.

2008. gada janvārī kļuva pieejama funkcionalitāte, kas ļāva lejupielādēt kartes datus GPS iekārtām velosipēdistu vajadzībām. 2008. gada februārī Indijā notika vairākas apmācību darbnīcas. Martā divi dibinātāji paziņoja, ka ir saņēmuši investīcijas 2,4 miljonu eiro apjomā kompānijā CloudMade, kura izmanto OpenStreetMap datus komerciāliem mērķiem. 2010. gada novembrī Bing pārmainīja datu licenci, atļaujot izmantot viņiem piederošus satelītattēlus kartes veidošanai.

2012. gadā Google Maps platformas pārejai uz maksas produkta statusu noveda uz vairāku populāru vietņu pāreju uz OpenStreetMap un citu karšu pakalpojumu sniedzēju produktiem.

 Pielietojums 
OpenStreetMap dati ir pieejami dažādos formātos dažādās tīmekļa vietnēs:

 Tiešsaistes rastra kartes 

Kartes ir pieejamas tiešsaistē šādās tīmekļa vietnēs:
 Karte  Tematika  Reģions OpenStreetMap  vispārīga, riteņbraucējiem, atkļūdošanai  Visa pasaule Information Freeway  vispārīga, gandrīz reālā laikā  Visa pasaule OSM WMS serveri  vispārīga, tīmekļa karšu pakalpojumi  Visa pasaule OpenSeaMap  jūras kartes  Visa pasaule, vairākvalodu: jūras, okeāni un ūdensceļi OpenStreetBrowser  iespēju demonstrēšana  Eiropa FreeMap  kājāmgājējiem  Lielbritānijas daļas Reit- und Wanderkarte  kājāmgājējiem un braucējiem  Austrija, Vācija, Šveice TopOSM  kājāmgājējiem un braucējiem  ASV OpenCycleMap  riteņbraucējiem  Visa pasaule YourNavigation   maršrutēšana  Visa pasaule OpenRouteService  maršrutēšana  Eiropa OpenOrienteeringMap  orientēšanās stila  Visa pasaule OpenPisteMap  slēpošanai  daži Eiropas un ASV kūrorti Bing OSM kartes lietotne  vispārīga  Visa pasaule CloudMade  vispārīga, mobilajām iekārtām un vairāki citi stili  Visa pasaule OpenAviationMap  Gaisa telpas indeksēšana un klasifikācija  Braunšveiga (Vācija) MapQuest Open (beta)   vispārīga, maršrutēšana  Visa pasaule NearMap  mūsdienīgas foto kartes  Apdzīvotie Austrālijas reģioni OSMTransportsabiedriskais transports Visa pasaule ÖPNV-Karte, or OpenBusMapsabiedriskais transports Eiropa OSM Mapper  Atkļūdošanas kartes no Ito World Ltd  Busroutes.inautobusu maršruti Indija (Čennai) [Bengalūru un deli izstrādes stadijā]F4map3 dimensionālu ēku demonstrēšanaVisa pasauleOpenTopoMapvispārīga, topogrāfiskais reļiefa attēlojumsVisa pasaule 

 Atsauces 

 Ārējās saites 

 www.openstreetmap.org - Projekta mājaslapa
 Projekta viki
 Latvijas OSM entuziastu kopienas blogs
 Latvijas projekta dalībnieku lapa
 Pilnīgāko karšu piemēri

Kategorija:Creative Commons
Kategorija:Kartogrāfija